CELEX: C2006/178/02
Language: sk
Date: 2006-07-29 00:00:00
Title: Spojené veci C-317/04 a C-318/04: Rozsudok Súdneho dvora (veľká komora) z  30. mája 2006  – Európsky parlament/Rada Európskej únie (Ochrana fyzických osôb pri spracovaní osobných údajov — Letecká doprava — Rozhodnutie 2004/496/ES — Dohoda medzi Európskym spoločenstvom a Spojenými štátmi americkými — Záznamy o cestujúcich lietadlom poskytnuté Úradu colnej správy a ochrany hraníc Spojených štátov amerických — Smernica 95/46/ES — Článok 25 — Tretie krajiny — Rozhodnutie 2004/535/ES — Primeraná úroveň ochrany)

29.7.2006   
            
            
               SK
            
            
               Úradný vestník Európskej únie
            
            
               C 178/1
            
         Rozsudok Súdneho dvora (veľká komora) z 30. mája 2006 – Európsky parlament/Rada Európskej únie
   (Spojené veci C-317/04 a C-318/04) (1)
   
   (Ochrana fyzických osôb pri spracovaní osobných údajov - Letecká doprava - Rozhodnutie 2004/496/ES - Dohoda medzi Európskym spoločenstvom a Spojenými štátmi americkými - Záznamy o cestujúcich lietadlom poskytnuté Úradu colnej správy a ochrany hraníc Spojených štátov amerických - Smernica 95/46/ES - Článok 25 - Tretie krajiny - Rozhodnutie 2004/535/ES - Primeraná úroveň ochrany)
   (2006/C 178/02)
   Jazyk konania: francúzština
   Účastníci konania
   
      Žalobca: Európsky parlament (v zastúpení: R. Passos, N. Lorenz, H. Duintjer Tebbens a A. Caiola, splnomocnení zástupcovia)
   
      Vedľajší účastník konania, ktorý v konaní podporuje žalobcu: Európsky dozorný úradník pre ochranu údajov (EDPS) (v zastúpení: H. Hijmans a V. Perez Asinari, splnomocnení zástupcovia)
   
      Žalovaná (vo veci C-317/04): Rada Európskej únie (v zastúpení: C. Giorgi Fort a M. Bishop, splnomocnení zástupcovia)
   
      Žalovaná (vo veci C-318/04): Komisia Európskych spoločenstiev (v zastúpení: P. J. Kuijper, A. van Solinge, C. Docksey a F. Benyon, splnomocnení zástupcovia)
   
      Vedľajší účastníci, ktorí v konaní podporujú žalovanú (vo veci C-317/04): Komisia Európskych spoločenstiev (v zastúpení: P. J. Kuijper, A. van Solinge a C. Docksey, splnomocnení zástupcovia), Spojené kráľovstvo Veľkej Británie a Severného Írska (v zastúpení: M. Bethell, C. White a T. Harris, splnomocnení zástupcovia, za právnej pomoci T. Ward, barrister)
   
      Vedľajší účastník konania, ktorý v konaní podporuje žalovanú (vo veci C-318/04): Spojené kráľovstvo Veľkej Británie a Severného Írska (v zastúpení: M. Bethell, C. White a T. Harris, splnomocnení zástupcovia, za právnej pomoci T. Ward, barrister)
   Predmet veci
   Žaloba o neplatnosť: zrušenie rozhodnutia Rady 2004/496/ES zo 17. mája 2004 o uzavretí dohody medzi Európskym spoločenstvom a Spojenými štátmi americkými o spracovaní a postúpení údajov PNR leteckými dopravcami Úradu pre colnú správu a ochranu hraníc [Úradu colnej správy a ochrany hraníc – neoficiálny preklad] Ministerstva vnútornej bezpečnosti Spojených štátov amerických (Ú. v. EÚ L 183, s. 83)
   Výrok rozsudku
   
               1.
            
            
               Rozhodnutie Rady 2004/496/ES zo 17. mája 2004 o uzavretí dohody medzi Európskym spoločenstvom a Spojenými štátmi americkými o spracovaní a postúpení údajov PNR leteckými dopravcami Úradu pre colnú správu a ochranu hraníc [Úradu colnej správy a ochrany hraníc – neoficiálny preklad] Ministerstva vnútornej bezpečnosti Spojených štátov amerických a rozhodnutie Komisie 2004/535/ES zo 14. mája 2004 o adekvátnej ochrane osobných údajov uvedených v Zázname podľa mena cestujúceho o cestujúcich lietadlom odoslaných Úradu Spojených štátov na ochranu colného priestoru a hraníc [o primeranej úrovni ochrany osobných údajov uvedených v záznamoch o cestujúcich lietadlom poskytnutých Úradu colnej správy a ochrany hraníc Spojených štátov amerických – neoficiálny preklad] sa zrušujú.
            
         
               2.
            
            
               Účinky rozhodnutia 2004/535 trvajú do 30. septembra 2006, ak však zanikne uvedená dohoda, zanikne aj ich trvanie.
            
         
               3.
            
            
               Rada Európskej únie je povinná nahradiť trovy konania vo veci C-317/04.
            
         
               4.
            
            
               Komisia Európskych spoločenstiev je povinná nahradiť trovy konania vo veci C-318/04.
            
         
               5.
            
            
               Komisia Európskych spoločenstiev znáša svoje vlastné trovy konania vo veci C-317/04.
            
         
               6.
            
            
               Spojené kráľovstvo Veľkej Británie a Severného Írska, ako aj Európsky dozorný úradník pre ochranu údajov znášajú svoje vlastné trovy konania.
            
         
      (1)  Ú. v. EÚ C 228, 11.9.2004.